ඊයේ දිනයේ කොළඹ දිස්ත්‍රික්කයෙන් ආසාදිතයින් 501 දෙනෙකු හඳුනා ගැනීමත් සමඟ මෙම සංඛ්‍යාව දැක්වුණේ 50,884ක් ලෙසයි.හැටන් - කොටගල ප්‍රදේශයෙන්ද නව ආසාදිතයන් 28 දෙනෙකු ඊයේ හඳුනාගෙන ඇති අතර, ඊට එකම පවුලේ ඥාතීන් 11  දෙනෙකුද සිටින බවයි හිරු වාර්තාකරු සඳහන් කළේ.හපුතලේ සෞඛ්‍ය වෛද්‍ය නිලධාරී කොට්ඨාසයට අයත් ඇඟළුම් කර්මාන්තශාලාවක සේවක සේවිකාවන් 18 දෙනෙකුට කොරෝනා ආසාදනය වී ඇති බවට ඊයේ තහවුරු වී තිබෙනවා.මෙරට ගුවන් තොටුපලවල් පසුගිය 1 වනදා සිට දිවයිනට පැමිණෙන පිරිස් සඳහා යළි විවෘත කිරීමත් සමඟ අද උදෑසන 8.30 න් අවසන් වූ පැය විසි හතර තුළ මගීන් 989 දෙනෙකු යානා 22කින් මෙරටට පැමිණ තිබෙනවා.